***Time - sleep***: Από την βιβλιοθήκη time εισάγουμε μόνο την συνάρτηση sleep, η οποία χρησιμοποιείται για να σταματήσει την εκτέλεση του προγράμματος για ένα ορισμένο χρονικό διάστημα. Έχει μια παράμετρο, τύπου αριθμού (συνήθως float ή int), που ορίζει τον χρόνο για τον οποίο θα σταματήσει η εκτέλεση.

***Math:*** Από την βιβλιοθήκη math χρησιμοποιούμε μόνο την συνάρτηση sqrt. Αυτή η συνάρτηση παίρνει μια παράμετρο, που είναι ένας αριθμός. Επιστρέφει την τετραγωνική ρίζα της παραμέτρου.

***Sense Hat:*** Από την βιβλιοθήκη sense\_hat εισάγουμε την κλάση SenseHat. Αντικείμενα αυτής της κλάσης μπορούν να ελέγξουν το hardware (αισθητήρες, οθόνη, κτλ.) του Sense Hat.

***Orbit - ISS:*** Χρησιμοποιούμε την στατική κλάση ISS από την βιβλιοθήκη orbit, γιατί μέσω αυτής παίρνουμε πληροφορίες για την τωρινή θέση του ISS, τα οποία έπειτα μπορούμε να χρησιμοποιήσουμε για να επαληθεύσουμε τις μετρήσεις μας.

***picamera - PiCamera, Color:*** Από την βιβλιοθήκη picamera εισάγουμε την κλάση PiCamera και την συνάρτηση Color. Τα αντικείμενα της κλάσης PiCamera μας αφήνουν να ελέγχουμε την κάμερα του Raspberry Pi που μας στάλθηκε. Με αυτήν μπορούμε να ανοίξουμε preview, να τραβήξουμε φωτογραφίες και βίντεο, κτλ. Με την συνάρτηση Color, που παίρνει ως παράμετρο συγκεκριμένα strings, τα οποία αντιπροσωπεύουν χρώματα, μπορούμε να αλλάξουμε το χρώμα στα κείμενα που εμφανίζονται πάνω στην PiCamera.

***pathlib - Path:*** Με την κλάση Path της βιβλιοθήκης pathlib, μπορούμε να επεξεργαστούμε διευθύνσεις αρχείων του υπολογιστή μας, με ευκολία και άνεση, καθώς και να τις αποθηκεύσουμε σε Path αντικείμενα. Εμείς την χρησιμοποιούμε κυρίως για να βρούμε τον γονικό φάκελο του main.py αρχείου μας.

***csv - reader:*** Από την βιβλιοθήκη csv, η συνάρτηση reader προσφέρει έναν εξειδικευμένο τρόπο ανάγνωσης csv αρχείων για τον υπολογιστή μας. Βοηθάει στη πρόσβαση των στοιχείων του csv αρχείου μας ανά σειρά, και συνεπώς, εύκολη περαιτέρω επεξεργασία σε κάθε στοιχείου στο αρχείο μας.

***datetime - datetime, timedelta:*** Εισάγουμε την κλάση deltatime ώστε να πάρουμε ένα αντικείμενο ημερομηνίας, που περιλαμβάνει χρονία, μήνα, ημέρα, ώρα, λεπτό, δευτερόλεπτο. Με την datetime.now() παίρνουμε την ακριβή ημερομηνία της στιγμής εκτέλεσής της. Τέλος, με την εισαγωγή της συνάρτησης timedelta, μπορούμε να προσθέσουμε καθώς και να αφαιρέσουμε χρόνο από άλλα datetime αντικείμενα.